Plunk!
Pelin käynnistysjaksoon kuuluu kymmenen sekunnin odotusaika, minkä jälkeen voi napsauttaa painiketta ”Try It!”, josta peli alkaa. Näkyviin tulee joukko värikkäitä hahmoja, ja tarkoituksena on saada poistettua mahdollisimman monta hahmoa. Hahmoja voi poistaa, kun kaksi samanlaista on joko vierekkäin tai päällekkäin. Jos hahmo on poistettavissa, se korostuu, kun hiiren osoittimen vie sen päälle. Poistaminen tapahtuu hiirtä napsauttamalla. Peli päättyy, kun kaikki hahmot on poistettu, tai kun jäljellä olevia ei voi poistaa.
 
Plunk!-pelin asetuksia voi säätää monella tavalla. Valikon Theme-kohdasta voi vaihtaa pelinappuloiden ulkomuotoa esimerkiksi perhoseksi tai kalaksi. Valikon Size-kohdasta muutetaan pelialustan kokoa pienimmästä Tiny-vaihtoehdosta suurimpaan, Huge-vaihtoehtoon. Edit-kohdan alta löytyy Preferences-valikko, jossa peliä voi helpottaa vähentämällä värien määrää viidestä neljään tai kolmeen.
 
Pelin jälkeen pelaajalla on mahdollisuus kirjoittaa nimensä tulosluetteloon, joka tämän jälkeen näkyy näytöllä. Napsauta Continue jatkaaksesi ja aloittaaksesi uuden pelin, tai sulje ohjelma. Lopetuskomento Exit löytyy valikkorivin kohdasta File.